Държавен вестник, бр. 32, 2002 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  32
Приложение № 3
към чл. 4, ал. 3, т. 6
Нива и честота за вземане на проби
Минималният брой на пробите, които трябва
да бъдат заложени в НМПКО, се определя съглас-
но изискванията на това приложение. Всяка проба
може да бъде анализирана за откриване наличие-
то на едно или повече вещества.
За вещества от група А по приложение № 1
пробите целят отчитането на следните минимал-
ни критерии: пол, възраст, биологичен вид, сис-
тема на угояване, всякаква информация за произ-
ход, с която се разполага, и всякакви данни за не-
правилно използване или злоупотреба с вещест-
ва от тази група.
За вещества от група Б по приложение № 1 про-
бите целят да се установи дали наличните остатъци
от ВМП, пестициди и замърсители от околната сре-
да да съответстват с установените максимално до-
пустими граници на остатъчни вещества в сурови-
ни и продукти от животински произход съгласно
действащите нормативни документи в страната.
Глава 1
1. Говеда
Минималният брой животни, който ежегодно се
контролира за остатъци, е равен поне на 0,4 % от
говедата, заклани през предходната година, като за:
Група А—0,25%:
Половината от пробите се вземат от живи жи-
вотни на мястото на отглеждане, а другата поло-
вина—в кланиците. Всяка подгрупа в група А еже-
годно се проверява, като се използват най-малко
5 % от общия брой проби, които ще се събират за
група А. Останалият брой проби се разпределят
според установените остатъци в страната за пред-
ходната година.
Група Б—0,15 %:
30% от пробите се проверяват за вещества от
група Б1;
30% от пробите се проверяват за вещества от
група Б2;
10% от пробите се проверяват за вещества от
група Б3.
Остатъкът се разпределя според установените
остатъци в страната за предходната година.
2. Свине
Минималният брой животни, които всяка го-
дина се проверяват за остатъци, е равен поне на
0,05% от свинете, заклани през предходната годи-
на, като за:
Група А—0,02 %:
Ако вземането на пробите се извършва в кла-
ниците, допълнително се правят анализи на ниво
животновъден обект на питейната вода и фуража.
В тези случаи минималният брой животновъдни
обекти, от които се вземат проби, се определя от
броя на закланите прасета през предходната годи-
на, като на 100 000 заклани прасета се проверява
най-малко един обект.
Всяка подгрупа в група А ежегодно се проверя-
ва, като се използва най-малко 5% от общия брой
проби, събрани за група А. Остатъкът се разпреде-
ля според установените остатъци в страната за
предходната година.
Група Б—0,03%:
Разпределението по подгрупи е като при гове-
дата. Остатъкът се разпределя според установени-
те за предходната година остатъци в страната.
3. Овце и кози
Минималният брой животни, които се прове-
рява за всички видове остатъчни и други вещест-
ва, е равен най-малко на 0,05% от овцете и козите
над тримесечна възраст, заклани през предходна-
та година, разпределено, както следва:
Група А—0,01%:
Всяка подгрупа на група А ежегодно се прове-
рява, като се използват най-малко 5% от общия
брой проби, събрани за група А. Остатъкът се раз-
пределя според установените остатъци в страната
за предходната година.
Група Б—0,04%:
Разпределението по подгрупи е като при гове-
дата. Остатъкът се разпределя според установени-
те за предходната година остатъци в страната.
4. Коне
Минималният брой животни, от които се взе-
мат проби, се определя съобразно наличието на
остатъци, установени през предходната година.
Глава 2
Бройлери, кокошки, пуйки и други птици
Пробата се състои от едно или повече животни в
зависимост от изискванията на методите за анализ.
За всяка категории птици (бройлери, кокошки,
пуйки и други птици) минималният брой проби,
които ежегодно се вземат, е равен на поне една
проба на 200 т годишна продукция (кланично тег-
ло) с най-малко 100 проби за всяка група вещества,
ако годишната продукция от разглежданата кате-
гория птици надвишава 5000 т, като за:
Група А—50% от общия брой проби:
Една пета от пробите се вземат на ниво живот-
новъден обект.
Всяка подгрупа на група А трябва да бъде про-
верявана ежегодно, като се използват най-малко
5% от общия брой проби, събрани за група А.
Остатъкът се разпределя според установените
за предходната година остатъци в страната.
Група Б—50% от общия брой проби се проверя-
ват, както следва:
30%—за вещества от група Б1;
30%—за вещества от група Б2;
10%—за вещества от група Б3.
Останалите 30 % се разпределят според устано-
вените остатъци в страната за предходната година.
Глава 3
Аквакултури
1. Рибни продукти, култивирани
Пробата е една или повече риби в зависимост
от големината на рибата и изискванията на мето-
да за анализ.
Спазват се минималните нива на вземане на про-
би и дадените честоти в зависимост от производст-
вото на култивирана риба (изразено в тонове).
Минималният брой проби, които ежегодно се
събират, е най-малко една проба на 100 т годишна
продукция.
Търсените химични съединения и селекциони-
раните за анализ проби се избират според вероят-
ността от използване на тези вещества.
При вземането на проби се спазва следното
разпределение:
Група А—една трета от общия брой проби:
Всички проби се вземат на ниво животновъден
обект от риби във всичките им фази на отглежда-
не (1), вкл. риби, които са готови за пускане на пазара
за консумация.
(1) При отглеждане в морска среда, когато условията за
вземане на проби могат да бъдат особено трудни, пробите
могат да се вземат от храни вместо от риби.